ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms en nl id id pl id id id id ms ms ms ms id ms ms id id id id id id id ms ms id id ms id id fi id id id id id ms ms id ms ms ms id id ms ms id id id id ms ms ms ms ms ms id id ms de ms id id ms ms ms en en en en en en en en id id ms id ms en id id jv ms id id it es id id en id ms ms ms ms ms ms
Hormon Cinta, Jawapan Kepada Masalah Osteoporosis Warga Tua
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ingin Cegah Masalah Tulang Rapuh? Caranya, Manfaatkan Hormon Cinta Dalam Tubuh Anda
Ditulis oleh Mohammad Nazri Zulkafli Disemak pada 19/04/2021
Disemak secara perubatan oleh Dr. Gabriel Tang Pei Yung
Tahukah anda kajian saintifik telah membuktikan keberkesanan hormon oksitosin dalam mencegah masalah tulang rapuh (osteoporosis)?
Ia merupakan satu penemuan yang sangat mengujakan berikutan masalah kesihatan tersebut boleh meningkatkan risiko tulang retak atau tulang patah sehingga boleh mempengaruhi kualiti hidup penghidap.
Osteoporosis boleh didiagnosis pada semua peringkat usia namun ia lazim berlaku kepada warga tua terutamanya wanita.
Bahagian tubuh badan yang sering mengalami masalah ini adalah tulang rusuk, tulang pinggul, pergelangan tangan dan tulang belakang.
Ia boleh berpunca daripada pelbagai faktor namun bagi wanita, terutamanya mereka yang sudah menopaus, perubahan hormon merupakan sebab utama.
Namun, baru-baru ini, kajian yang dijalankan di Brazil telah menemui solusi pencegahan bagi mengimbang lawan kesan penurunan hormon estrogen selepas menopaus.
Kunci kepada solusi tersebut adalah hormon cinta, oksitosin.
Kenapa oksitosin digelar hormon cinta?
Pernah tak anda terfikir kenapa hormon tersebut diberi gelaran sedemikian. Apa kaitannya oksitosin dengan cinta?
Adakah paras hormon tersebut di dalam aliran darah akan menentukan tahap keghairahan kita semasa berhubungan intim dengan pasangan?
Menurut kajian yang dijalankan pada tahun 2012 oleh Jabatan Psikologi Universiti Bar-llan, pasangan kekasih yang berada pada peringkat awal hubungan romantik mempunyai paras hormon oksitosin yang tinggi.
Perbandingan dibuat dengan individu yang tidak terlibat dalam hubungan romantik.
Perkara ini membuatkan saintis lebih ‘bersemangat’ untuk mengkaji potensi hormon oksitosin dan kesannya terhadap kualiti hidup individu.
Dapatan daripada kajian-kajian yang dijalankan menunjukkan paras hormon oksitosin di dalam badan turut berkait dengan aktiviti seksual serta tahap orgasme yang dialami pasangan.
Kajian pada tahun 2013 oleh Universiti Oxford menunjukkan hormon cinta mempunyai peranan dalam sebarang interaksi yang boleh menguatkan pertalian pasangan.
Memori indah hubungan intim
Komunikasi positif di antara pasangan
Oksitosin dihasilkan oleh hipotalamus dan kemudiannya dirembeskan oleh kelenjar pituitari.
Bersama-sama dengan hormon seperti dopamin dan serotonin, ia berupaya untuk menguatkan daya tarikan anda terhadap seseorang di samping mewujudkan emosi positif, mengurangkan tekanan dan keresahan.
Peningkatan usia dan perubahan hormon
Secara amnya, nilai ketumpatan tulang berada di puncak semasa anda berusia di antara 25 hingga 30 tahun.
Tulang merupakan tisu hidup yang mengalami proses pembentukan dan hakisan pada masa yang sama, sepanjang hidup manusia.
Apabila kadar hakisan tulang berlaku lebih kerap berbanding dengan pembentukan tulang, struktur organ tersebut akan menjadi rapuh dan mudah retak.
Keadaan ini dikenali sebagai osteoporosis.
Walaupun masalah tulang rapuh boleh berlaku pada kedua-dua jantina, wanita lebih berisiko terutamanya selepas menopaus.
Hormon estrogen yang merupakan tunjang kepada kekuatan tulang itu sendiri turun secara mendadak selepas wanita mengalami menopaus.
Ia memainkan peranan penting dalam mengawal rembesan molekul interleukin yang berupaya untuk meningkatkan aktiviti menghakis tulang.
Semasa fasa perimenopaus (beberapa tahun sebelum menopaus), organ ovari wanita akan menghasilkan estrogen pada jumlah yang sedikit.
Keadaan ini boleh menyebabkan wujudnya simptom seperti perubahan mood, perpeluhan pada waktu malam dan penurunan pada tahap ketumpatan tulang.
Namun, perlu diingatkan bahawa bukan semua wanita mengalami simptom seperti yang tersenarai semasa dalam fasa perimenopaus.
Jika tiada langkah pencegahan dibuat untuk menghalang proses patologi osteoporosis berlaku, risiko untuk mendapat komplikasi akibat daripada keadaan kesihatan tersebut meningkat.
Kaum Hawa, Kenali 5 Tanda Awal Anda Sedang Alami Fasa Perimenopause!
Manfaat Biji Chia Mampu Mengurangkan Kolesterol & Menguatkan Tulang Anda!
Pemberian hormon cinta semasa fasa perimenopaus
Kajian berkaitan dengan hormon oksitosin yang dijalankan di Brazil lebih memfokuskan kepada risiko subjek untuk mendapat masalah tulang pinggul retak.
Wanita mempunyai risiko 3 hingga 4 kali ganda lebih tinggi berbanding dengan lelaki untuk didiagnosis dengan masalah kesihatan tersebut.
Penghidap boleh mengalami kesukaran pada fungsi pergerakan harian dan kira-kira dua per tiga daripada jumlah yang didiagnosis memerlukan bantuan untuk menjalani aktiviti rutin.
Subjek yang digunakan bagi melihat keberkesanan rawatan hormon oksitosin merupakan tikus makmal yang berusia 18 bulan.
Itu merupakan peringkat usia di mana tikus mengalami fasa perimenopaus.
Subjek diberikan terapi hormon oksitosin selama sebulan dan sampel darah akan dibandingkan dengan tikus yang tidak menerima rawatan oksitosin.
Analisis menunjukkan subjek yang menerima terapi oksitosin tidak menunjukkan penurunan pada tahap ketumpatan tulang.
Apa yang lebih menarik lagi, terdapat tanda biokimia yang memberikan implikasi proses pembaharuan tulang sedang giat berjalan.
Keadaan ini memberikan harapan baharu terhadap potensi terapi oksitosin bagi golongan berisiko untuk menghindarkan masalah tulang rapuh.
Tidak dinafikan bahawa hormon oksitosin memainkan peranan penting dalam mengawal atur proses fisiologi pembentukan dan hakisan tulang.
Apabila wanita mengalami menopaus, hormon penting seperti estrogen dan oksitosin semula jadi menurun secara mendadak.
Keadaan ini menyebabkan wanita berisiko untuk mendapat komplikasi kesihatan seperti osteoporosis.
Jika anda risau akan risiko anda untuk mengalami keadaan kesihatan tersebut, dapatkan nasihat perubatan daripada doktor bertauliah.
Hello Health Group tidak menawarkan nasihat perubatan, diagnosis atau rawatan.
What is osteoporosis? (https://www.iofbonehealth.org/what-is-osteoporosis). Diakses pada 19 September 2020.
Oxytocin is an anabolic bone hormone. (https://www.pnas.org/content/106/17/7149#:~:text=Consistent%20with%20low%20bone%20formation,dual%20effects%20on%20the%20osteoclast.). Diakses pada 19 September 2020.
Evaluation of the Health-Related Quality of Life in Elderly Patients According to the Type of Hip Fracture: Femoral Neck or Trochanteric. (https://www.ncbi.nlm.nih.gov/pmc/articles/PMC2664717/). Diakses pada 19 September 2020.
Healthy bones at every age. (https://orthoinfo.aaos.org/en/staying-healthy/healthy-bones-at-every-age/). Diakses pada 19 September 2020.
Oxytocin and bone quality in the femoral neck of rats in periestropause. (https://www.nature.com/articles/s41598-020-64683-0). Diakses pada 19 September 2020.
Oxytocin during the initial stages of romantic attachment: Relations to couples’ interactive reciprocity. (https://www.ncbi.nlm.nih.gov/pmc/articles/PMC3936960/). Diakses pada 19 September 2020.
Could intranasal oxytocin be used to enhance relationships? Research imperatives, clinical policy, and ethical considerations. (https://www.ncbi.nlm.nih.gov/pmc/articles/PMC3935449/). Diakses pada 19 September 2020.
What is the role of estrogen deficiency in the pathogenesis of osteoporosis? (https://www.medscape.com/answers/330598-82968/what-is-the-role-of-estrogen-deficiency-in-the-pathogenesis-of-osteoporosis#:~:text=This%20finding%20provided%20evidence%20that,in%20the%20production%20of%20osteoclasts.). Diakses pada 19 September 2020.
Benarkah Pil Perancang Mempengaruhi Fasa Menopaus? Wanita 'Tengah Merancang' Wajib Baca!
Betul Ke Jatuh Terduduk Boleh Sebabkan Tulang Retak Akibat Terlalu Rapuh?
Ditulis oleh Mohammad Nazri Zulkafli Disemak pada 19/04/2021
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.